Benjamin Netanyahu, în autoizolare preventivă după ce a intrat în contact cu o persoană bolnavă de Covid.
Benjamin Netanyahu a intrat în autoizolare, după ce a intrat în contact cu o persoană bolnavă de Covid-19. Guvernul israelian: "Benjamin Netanyahu va intra în izolare până vineri". Benjamin Netanyahu a primit rezultate negative la analizele pentru coronavirus efectuate duminică şi luni.
Premierul israelian, Benjamin Netanyahu, a intrat, luni, în autoizolare preventivă, după ce a a avut contact cu o persoană diagnosticată cu infecţia Covid-19, anunţă Guvernul israelian, conform site-ului Ynetnews.com."Benjamin Netanyahu va intra în izolare până vineri, după contact cu un pacient infectat cu noul coronavirus", a transmis, luni după-amiază, Biroul premierului israelian.Benjamin Netanyahu a primit rezultate negative la analizele pentru coronavirus efectuate duminică şi luni.Potrivit unor surse citate de presa israeliană, Benjamin Netanyahu s-a întâlnit acum câteva zile cu Michael Kleiner, un membru al partidului său, Likud, diagnosticat ulterior cu infecţia Covid-19.Benjamin Netanyahu s-a deplasat săptămâna trecută pe Aeroportul Ben Gurion din Tel Aviv, pentru primirea primului transport al vaccinului anticoronavirus produs de Pfizer/BioNTech.Israelul, care are aproximativ nouă milioane de locuitori, a înregistrat până în prezent peste 358.000 de cazuri de coronavirus şi peste 3.000 de decese.